
                                                                                         Anexa 1 la HCL nr.



ACORD DE COLABORARE

PĂRŢILE:
I. Fundația Flight- Fundația Zbor, organizaţie neguvernamentală, cu sediul în Timişoara, str. Prof.dr. Gheorghe Marinescu, nr.1, etaj 2, apt.9, cam.3, Cod Identificare Fiscală 44031939, cont IBAN nr. RO06RNCB0715169712250001 deschis la BCR Timișoara , reprezentată prin domnul Ovidiu Megan, în calitate de Președinte
şi

II. Municipiul Timişoara, cu sediul în Timişoara, B-dul C.D. Loga nr.1, cod poştal 300030, CF 14756536, având contul nr. RO27 TREZ 6212 4670 270X XXXX deschis la Trezoreria Municipiului Timişoara, reprezentată prin domnul Dominic Fritz, în calitate de Primar,

În conformitate cu prevederile Hotărârii Consiliului Local al Municipiului Timişoara nr.......... din........................................convin să încheie prezentul acord de colaborare:

Art. 1: OBIECTUL ACORDULUI:
Prezentul acord are ca obiect crearea unui cadru de colaborare în vederea organizării Cultural to Business Hackathon (C2B Hackathon) în perioada 23-25 august 2021 în cadrul  Flight Festival cu scopul de a revigora sectorul IMM-urilor la nivel local şi regional şi pentru a-l alinia la contextul specific al mega evenimentului Capitală Europeană a Culturii (CEaC). Cultural to Business Hackathon este un eveniment care reunește reprezentanți ai sectoarelor industriilor culturale și creative, IT&C și de afaceri sub același acoperiș, gândind și dezvoltând abordări culturale pentru noile inițiative de afaceri în context de Capitală Europeană a Culturii. Municipiul Timișoara va putea să definească setul de nevoi, problematici, teme care vor fi dezbătute, analizate, prototipate și soluționate în acest parteneriat. Informația colectată în acest eveniment (de exemplu, date și idei) va putea fi folosită de Municipiul Timișoara pentru analiza acestui sector și a problematicilor propuse pentru analiză. De asemenea, aceste date vor avea un caracter public cu excepția celor care sunt protejate prin politica de GDPR.

Art. 2: OBLIGAȚIILE PĂRȚILOR
2.1. În cadrul prezentului acord, Fundația Flight- Fundația Zbor se angajează să deruleze următoarele activități:
· Dezvoltarea identității evenimentului;
· Dezvoltarea unei pagini online de social media (recomandare- Facebook);
· Promovarea conceptului în rândul comunității locale și pregătirea implementării  evenimentului. Pentru promovare se vor folosi pe lângă elementele de identitate vizuală ale evenimentului și elementele de identitate vizuală ale Municipiului Timișoara, programului Interreg Europe și proiectului ECoC-SME;
· Crearea unui formular online de înscriere pentru participanți pentru o bună gestionare a evenimentului (de exemplu Google Forms, 123FormBuilder);

· Implementarea a două pre-evenimente care conțin o sesiune de prezentare a ideilor, o sesiune de lucru în echipă și o componentă de networking, care vizează generarea de conținut și atragerea participanților la hackathon. Numărul estimat de participanți cumulat la cele 2 pre-evenimente este de 30-40 de persoane;
· Asigurarea unei locații pentru desfășurarea evenimentului ;
· Organizarea Cultural to Business Hackathon în perioada 23-25 august 2021 cu următorii indicatori de performanță:
- număr estimat de participanți la hackathon - 25-50 persoane
-număr estimat de idei generate- 7-15 idei
-procent estimat de participanți la Cultural to Business Hackathon din sectorul industriilor culturale și creative, de afaceri și tehnologie : 45%- sector ICC, 45% -sector tehnologie, 10%- sector de afaceri 
-impact estimat privind promovarea evenimentului în mass media și social media -5k.
· Acordarea a trei (3) premii a câte 5,000 EUR pentru implementarea soluțiilor care au obținut cel mai bun punctaj. Premiile vor fi acordate după sesiunea de Progress Interview care va avea loc in perioada 11 octombrie - 15 octombrie 2021.
· Redactarea unui raport scris la finalul evenimentului privind realizarea indicatorilor de performanță
Acțiunea principală este organizarea unui eveniment de tip hackathon, Cultural to Business Hackathon (C2B Hackathon). În timpul evenimentului, participanții pot dezvolta idei de afaceri în sectorul cultural și creativ cu ajutorul mentorilor. Programul este gratuit și se adresează atât persoanelor implicate deja în sectorul industriilor culturale și creative, cât și persoanelor specializate în tehnologie (aplicații, algoritmi, orice reprezentant al sectorului IT&C, smartcity), marketing și comunicare, afaceri și management.
Pre-evenimentele sunt concepute pentru a ajuta la promovarea evenimentului Cultural to Business Hackathon, atât în atragerea participanților, cât și în dezvoltarea de idei, astfel încât, până la momentul hackathonului, să existe un punct de plecare foarte bun. Se folosesc două iterații din perioada de pre- eveniment și se unesc cu ideile împărtășite direct în cadrul hackathon-ului. Este cunoscut faptul că implicarea activă a participanților înainte de eveniment ajută la creșterea impactului evenimentului principal și asigură un rezultat de succes.
În prima zi a evenimentului Cultural to Business Hackathon vor avea loc următoarele activități: ziua 1-prezentarea ideilor, formarea echipelor, sesiune de networking, ziua 2-  sesiuni de mentorat pentru dezvoltarea unui plan de afaceri: validarea ideii, realizarea profilului clientului și planificarea financiară, ziua 3- sesiuni de mentorat: pregătire pentru prezentarea finală, prezentarea planului de afaceri, sesiune de networking: schimbul de date de contact și idei la finalul evenimentului.
Premierea pentru implementarea soluțiilor care au obținut cel mai bun punctaj va avea loc în perioada 11 octombrie - 15 octombrie 2021 în cadrul unui interviu de progres (Progress interview).

2.2. În cadrul prezentului acord, Municipiul Timișoara se angajează să deruleze următoarele activități:
· Alocarea către Fundatia Flight-Fundația Zbor, organizatorul Flight Festival de la bugetul local, cap. 67.02.03.04.203030, a sumei de 10.000 lei pentru organizarea evenimentului Cultural to Business Hackathon;
· Acordarea de sprijin privind organizarea evenimentului Cultural to Business Hackathon prin punerea la dispoziția organizatorului de date de contact ale stakeholderilor relevanți;
· Punerea la dispoziția organizatorului Festivalului Flight a elementelor de identitate vizuală ale Municipiului Timișoara, programului Interreg Europe și proiectului ECoC-SME;
· Promovarea evenimentului Cultural to Business Hackathon prin mijloacele proprii de promovare: web site-ul Primăriei Municipiului Timișoara, www.primariatm.ro, și pagina de Facebook a Primăriei Municipiului Timișoara;
· Punerea la dispoziția organizatorului de date și informații relevante din sectorul cultural și creativ care să ajute la identificarea nevoilor/problemelor;
· Monitorizare post-eveniment a indicatorilor de performanță.

Art.3: DURATA ACORDULUI DE COLABORARE:
3.1. Prezentul acord se încheie pe o durată de 3 luni (august-octombrie 2021);
3.2. Modificarea duratei acestui acord se poate face printr-un acord scris, semnat de părţi.

Art.4: NOTIFICĂRI
4.1. În accepţiunea părţilor, orice notificare adresată de una dintre acestea celeilalte, este valabil îndeplinită dacă va fi transmisă la adresa/sediul prevăzut în prezentul acord.

Art.5: COMUNICĂRI
5.1. Orice comunicare între părţi, referitoare la îndeplinirea prezentului acord de colaborare, trebuie să fie transmisă în scris. Orice document scris trebuie înregistrat atât în momentul transmiterii, cât şi în momentul primirii.
5.2. Comunicările dintre părţi se pot face şi prin e-mail, cu condiţia confirmării în scris a primirii comunicării.

Art.6: CLAUZE FINALE
6.1. Modificarea prezentului acord se face numai prin act adiţional încheiat între părţi. Prezentul acord de colaborare reprezintă voinţa părţilor şi înlătură orice altă înţelegere verbală dintre acestea, anterioară sau ulterioară încheierii lui.
6.2. Prezentul acord s-a încheiat la data de ____________2021,	în	2 (două)	
exemplare originale, câte unul pentru fiecare parte.

FUNDAȚIA FLIGHT-FUNDAȚIA ZBOR			MUNICIPIUL TIMIȘOARA

[bookmark: bookmark6]PREŞEDINTE,								PRIMAR,
[bookmark: bookmark7]Ovidiu Megan  							        Dominic Fritz
